recursal/SuperWikiNEXT-32B huggingface dataset:
**টকদই ভাত**, যাকে **দই ভাতও** বলা হয়, এটি ভারতে উদ্ভূত একটি খাদ্য পদ। ভারতীয় ইংরেজিতে (ইংরেজি: Curd বা দই) শব্দটি মিষ্টিবিহীন প্রোবায়োটিক দইকে বোঝায়। এটি দক্ষিণ ভারতীয় রাজ্য তামিলনাড়ু, কেরালা, কর্ণাটক, তেলেঙ্গানা এবং অন্ধ্র প্রদেশে সর্বাধিক জনপ্রিয়; এবং মহারাষ্ট্রেও জনপ্রিয়। মহারাষ্ট্র রাজ্যে এটি *দহি ভাথ* নামে পরিচিত। তামিলনাড়ু রাজ্যে একে *থাইর সাদাম* বলা হয়, কেরালায় একে *তাইরে চোরে* বলা হয় এবং তেলেঙ্গানা ও অন্ধ্র প্রদেশে একে *পেরুগানাম/দাদ্দোজানাম* বলা হয়। কর্ণাটকে একে *মোসারান্না* বলা হয়। পদটি ঐতিহ্যবাহী রন্ধনশৈলীর একটি প্রধান উপাদান, প্রায় প্রতিটি দক্ষিণ ভারতীয় খাবারের শেষে অপ্রস্তুত অবস্থায় উপস্থিত থাকে। প্রস্তুত অবস্থায় প্রায়ি আনুষ্ঠানিক অনুষ্ঠানের সময় পরিবেশন করা হয় এবং মন্দিরে ভক্তদের *প্রসাদম* (আশীর্বাদযুক্ত খাবার) হিসাবেও দেওয়া হয়।

প্রস্তুতি
---------

খাঁটি দক্ষিণ ভারতীয় খাবার
যদিও এটি সহজে ভাপে রাখা সাদা চাল ও দই মিশিয়ে তৈরি করা হয়, প্রয়োজনে আরও বিশদ পদ্ধতি ব্যবহার করা যেতে পারে। দক্ষিণ ভারতীয় শৈলীর মতো নরম হওয়ার জন্য ভাত ভাপে বা চাপে রান্নার মাধ্যমে প্রস্তুত করা হয়। তারপরে এটিকে ঘরের তাপমাত্রায় ঠাণ্ডা করার জন্য রেখে দেওয়া হয়, এরপর এটিকে ভালোভাবে কাটা সবুজ মরিচ, আদা ও বারসুঙ্গা এবং কখনও কখনও কালো ছোলা, সরিষা, জিরা ও হিং এর ফোড়নের সাথে মেশানো হয়। সবশেষে, দই ও লবণ যোগ করা হয়।

বিকল্পভাবে, রান্না করা সাধারণ চাল (অধিকাংশ সময়ে বেঁচে যাওয়া ভাত) কিছু লবণ, দই ও (টক কম করার জন্য সামান্য দুধ) ভাজা মাষকলাই, সরিষা, কাঁচা মরিচ ও কাটা ধনে দিয়ে সাজিয়ে এটি প্রস্তুত করা যেতে পারে। এছাড়াও, বড় টুকরো করা কয়েকটি পেঁয়াজ যোগ করলে দই ভাত খুব দ্রুত গাঁজন হতে সাহায্য করবে।

কিছু অঞ্চলে, দই ভাত একটি অনন্য শৈলীতে পরিবেশন করা হয় যেখানে ভাপানো চাল হালকা দই, লবণ এবং তারপর সরিষা, বারসুঙ্গা, শুকনো মরিচ ও কালো ছোলা দিয়ে মেশানো হয়। সাজানো অঞ্চলভেদে ভিন্ন হয়। কাটা গাজর, ডালিম বীজ, কিশমিশ, সবুজ ও বেগুনি আঙ্গুর, ভাজা কাজু থেকে শুরু করে কাঁচা আম ও বুন্ডি পর্যন্ত ব্যবহার করা যেতে পারে। এটি হালকা গরম বা ঠান্ডা করে পরিবেশন করা যেতে পারে। অতিরিক্ত বিকল্পগুলির মধ্যে রয়েছে এক চিমটি গুঁড়ো এবং ভাজা হিং। 

প্রস্তুতপ্রণালীর বৈচিত্র অগণিত ও প্রতিটি অঞ্চলের রন্ধনপ্রণালীকে প্রতিফলিত করে সমস্ত রাজ্যে বিদ্যমান রয়েছে। উদাহরণস্বরূপ, কর্ণাটকে, দই মরিচ (*স্যান্ডিজ মেনাসু*) সাধারণত ফোড়নের অংশ হিসাবে যোগ করা হয়। এটি নির্বিশেষে ভাত, দই, টেম্পারড উপাদান এবং তাজা উপকরণের মূল উপকরণগুলি সামঞ্জস্যপূর্ণ, তবে প্রতিটি ধাপে অন্তর্ভুক্ত বিভিন্ন উপাদানের সাথে তারতম্য রয়েছে।

তথ্যসূত্র
---------

1. 1 2 3 4  Chandra, Smita (1991). *From Bengal to Punjab: The Cuisines of India*. Crossing Press, p. 121.
2. 1 2 3 4  Plunkett, Richard, Teresa Cannon, Peter Davis, Paul Greenway, and Paul Harding (2001). *Lonely Planet: South India*, p. 127.
3. ↑  Advantages of curd and curd rice:
4. ↑  Thayir Sadaam(Curd Rice):
**নলডাঙ্গা মন্দির** হল ঝিনাইদহের নলডাঙ্গা ইউনিয়নে অবস্থিত মন্দির। ১৬৫৬ সালে রাজা বাহাদুর প্রথম ভূষণ দেবরায় নলডাঙ্গা মন্দির প্রতিষ্ঠা করেন । তিনি মোট ৭টি মন্দির প্রতিষ্ঠা করেন । তার মধ্যে উল্লেখযোগ্যে শ্রী শ্রী সিদ্ধেশরী মায়ের মন্দির,কালীমাতা মন্দির, লক্ষ্মী মন্দির, তারা মন্দির, দ্বিতল বিশিষ্ট বিঞ্চু মন্দির।

ইতিহাস
------

প্রায় পাঁচশত বছর আগে এই রাজ বংশের আদি পুরুষ ভট্টরায় ফরিদপুরের তেলিহাটি পরগনার অধীন ভবরাসুর গ্রামে বসবাস করতেন।তারই এক উত্তরাধীকারী সুরী বিষ্ণুদাস হাজরা নলডাঙ্গার রাজ বংশ প্রতিষ্ঠা করেন।তার পিতার নাম ছিল মাধব শুভরাজ খান। বৃদ্ধ বয়সে বিষ্ণুদাস ধর্মের প্রতি বিশেষ অনুরাগী হয়ে সন্ন্যাসী হন এবং ফরিদপুরের ভবরাসুর হতে নলডাঙ্গার নিকট খড়াসিং গ্রামে চলে আসেন।বেগবতী নদীর তীরে এক জঙ্গলে তপস্যা শুরু করেন তিনি।

১৫৯০ সালে মোঘল সুবেদার মানসিংহ বঙ্গ বিজয়ের পর নৌকা যোগে বেগবতী নদী দিয়ে রাজধানী রাজমহলে যাচ্ছিলেন।তার সৈন্যরা পথিমধ্যে রসদ সংগ্রহের জন্য অনুসন্ধানে বের হয়ে বিষ্ণুদাস সন্ন্যাসীকে তপস্যারত অবস্থায় দেখতে পান।এসময় বিষ্ণুদাস সৈন্যদের খুব দ্রুত রসদ সংগ্রহ করে দেন। এতে সুবেদার মানসিংহ খুশি হয়ে সন্যাসীকে পার্শ্ব‌বর্তী‌ পাঁচটি গ্রাম দান করে যান।

সন্ন্যাসী ১৫৮০ সালে রাজা বাহাদুর শ্রীমন্ত দেবরায় নামে এক ছেলেকে দত্তক নেন। ভূষণ দেবরায় রণবীর খান নাম নিয়ে নলডাঙ্গা রাজ এস্টেটের প্রতিষ্ঠা করেন। ১৬৪০ সালে পার্শ্ববর্তী জমিদার রাজা কেদারেশ্বর নলডাঙ্গা আক্রমণ করে দখল করে নেন। পরবর্তীকালে ভূষণ দেবরায় কেদারেশ্বরকে হত্যা করে নলডাঙ্গা দখল করেন। তিনি দিল্লীর দরবার থেকে রাজ উপাধি লাভ করেন। রাজা বাহাদুর প্রথম ভূষণ দেবরায় নলডাঙ্গায় জোড়া বাংলা প্রাসাদ নির্মাণ করেন। নদী তীরে সিদ্ধেশ্বরী কালী মন্দির প্রতিষ্ঠা করেন। এ মন্দিরের পাশাপাশি আরো ৭টি মন্দির প্রতিষ্ঠা করেন। তার দুই পুত্র কুমার পন্নগ ভূষণ দেবরায় ও কুমার মৃগাংক ভূষণ দেবরায় ।

তথ্যসূত্র
---------

1. ↑  প্রতিবেদক, নিজস্ব। "নলডাঙ্গায় আতঙ্কের বসত, পূজা-অর্চনাও সীমিত"। *Prothomalo*। সংগ্রহের তারিখ ২০২১-০৮-০১। [*স্থায়ীভাবে অকার্যকর সংযোগ*]
2. ↑  "কালের সাক্ষী ঝিনাইদহের নলডাঙ্গা রাজার ৭ মন্দির"। *Purboposchim*। সংগ্রহের তারিখ ২০২১-০৮-০১।
3. ↑  "কালের সাক্ষী ঝিনাইদহের নলডাঙ্গা রাজার ৭ মন্দির"। *Purboposchim*। সংগ্রহের তারিখ ২০২১-০৮-০১।
সোলোনের আবক্ষ মূর্তি, ইতালির নাপোলির জাতীয় জাদুঘর।
**সোলোন** (প্রাচীন গ্রিক: Σόλων, ইংরেজি ভাষায়: Solon) (খ্রিস্টপূর্ব ৬৩৮ - ৫৫৮) ছিলেন একজন বিখ্যাত এথেনীয় গ্রিক আইন প্রণেতা, কূটনীতিজ্ঞ ও কবি। আর্কায়িক এথেন্সের রাজনৈতিক, অর্থনৈতিক ও নৈতিক অবক্ষয় থেকে উত্তরণের জন্য তিনি আইন প্রণয়ন করেছিলেন। তাৎক্ষণিকভাবে তার অবদান বিশেষ গুরুত্ব পায়নি, তার প্রণীত আইনও অধিকাংশ ক্ষেত্রে গ্রহণযোগ্যতা পায়নি, কিন্তু কালের আবর্তে একসময় তাকেই আখ্যায়িত করা হয়েছে এথেনীয় গণতন্ত্রের জনক হিসেবে।

খ্রিস্টপূর্ব ষষ্ঠ শতকের এথেন্স সম্পর্কে তথ্য ও প্রত্নতাত্ত্বিক নিদর্শনের অভাবে সোলোন সম্পর্কে খুব বেশি কিছু জানা যায় না। তিনি অবসরে দেশপ্রেম প্রচার ও তার সাংবিধানিক সংস্কারের পক্ষে কবিতা লিখতেন। তার রচনার অংশবিশেষ কেবল পাওয়া গেছে। তার লেখায় পরবর্তী কালের অনেক লেখক হাত দিয়েছেন এবং ভুলভাবেও কিছু লেখাকে তার বলে অভিহিত করা হয়েছে। হিরোডোটাস ও প্লুতার্ক-এর মত প্রাচীন লেখকদের লেখাই তার সম্পর্কে জানার প্রধান উপায়, যদিও তাদের জন্ম সোলোনের মৃত্যুর অনেক পরে এবং তখনও ইতিহাস পেশাদার শিক্ষার একটি শাখায় হয়ে উঠেনি। চতুর্থ খ্রিষ্টাব্দের দিকে Aeschines-এর মত বাগ্মীরা নিজেদের তৈরি অনেক আইনকেও সোলোনের বলে অভিহিত করেছেন।

প্রত্নতত্ত্ব সোলোনের যুগের কিছু শিলালিপির সন্ধান দিতে পেরেছে, এর চেয়ে বেশি কিছু নয়। কিছু পণ্ডিত তাই মনে করেন সোলোন ও তার যুগ সম্পর্কে আমাদের জ্ঞান অপর্যাপ্ত প্রমাণের মাধ্যমে গড়ে ওঠা কিছু কল্পকাহিনীর সমতুল্য। অনেকে আবার বিশ্বাস করেন তার সম্পর্কে বাস্তবসম্মত অনেক কিছু জানার উপায় রয়েছে। ইতিহাসের ছাত্রদের জন্য সোলোনের সময় নিয়ে অধ্যয়ন করাটা বেশ আকর্ষণীয় হয়ে উঠতে পারে, কারণ এতে ঐতিহাসিক যুক্তির সীমারেখা নিয়ে একটা পরীক্ষার সুযোগ এসে যায়।

তথ্যসূত্র
---------

1. ↑  Stanton, G.R. *Athenian Politics c800–500BC: A Sourcebook*, Routledge, London (1990), p. 76.
2. ↑  Andrews, A. *Greek Society* (Penguin 1967) 197
3. ↑  E. Harris, *A New Solution to the Riddle of the Seisachtheia*, in 'The Development of the Polis in Archaic Greece', eds. L.Mitchell and P.Rhodes (Routledge 1997) 103
4. ↑  Aristotle *Politics* 1273b 35–1274a 21.
5. ↑  Stanton G.R. *Athenian Politics c800–500 BC: A Sourcebook*, Routledge, London (1990), pp. 1–5.
6. ↑  Aristotle *Politics* 1273b 35–1274a 21
7. ↑  V.Ehrenberg, *From Solon to Socrates: Greek History and Civilization*, Routledge (1973) 71
8. ↑  W.Connor et al. *Aspects of Athenian Democracy (Copenhagen, Museum Tusculanam P. 1990) 71–99*
9. ↑  C.Mosse, *Comment s'elabore un mythe politique: Solon* Annales ESC XXXIV (1979) 425–437
10. ↑  P.Rhodes, *The Reforms and Laws of Solon The Wise: an optimistic view* in 'Solon of Athens: new historical and philological approaches', eds. J.Blok and A.Lardinois (Brill, Leiden 2006)
11. ↑  Stanton G.R. *Athenian Politics c800–500BC: A Sourcebook*, Routledge, London (1990), page 2

বহিঃসংযোগ
---------

* প্লুতার্কের 'প্যারালাল লাইভস' - সোলোন  ওয়েব্যাক মেশিনে আর্কাইভকৃত ৯ ফেব্রুয়ারি ২০০৫ তারিখে
* Diogenes Laërtius, *Life of Solon*, Robert Drew Hicks কর্তৃক অনূদিত (১৯২৫)
**খালিদ বিন মুহাম্মদ আল রাশেদ** হলেন একজন সৌদি ইসলাম প্রচারক, সালাফি আলিম ও ফকিহ। তিনি আল খোবায় অবস্থিত ফাহদ বিন মুফলিহ আল-সুবাই মসজিদের ইমাম ও খতিব ছিলেন। ২০০৫ সালে জিল্যান্ডস-পোস্টেন কার্টুন বিতর্কের সময় নবি মুহাম্মাদ সা.-এর সমর্থনে "ইয়া উম্মাতা মুহাম্মাদ (হে মুহাম্মদের উম্মত)" শিরোনামের একটি বিখ্যাত খুতবায় তিনি নবীজির অবমাননাকর কার্টুনের বিরুদ্ধে প্রতিবাদ করেন এবং সৌদি আরবে ডাচ দূতাবাস বন্ধ করে দেওয়ার দাবি জানান। এই অপরাধের কারণে ২০০৫ সালের সেপ্টেম্বরে সৌদি সরকার তাকে ১৫ বছরের কারাদণ্ড দেয়। ২০২০ সালে তার সাজা শেষ হয়ে যায়। কিন্তু সৌদি কর্তৃপক্ষ তাকে মুক্তি না দিয়ে দ্বিতীয়বার ২৫ বছরের কারাদণ্ড দেয়।

শায়খগণ
-------

তিনি বেশ কয়েকজন বিখ্যাত আলেমের শিষ্যত্ব গ্রহণ করেছেন। যাদের মধ্যে রয়েছে:

* আব্দুল আযীয বিন বায
* **আবদুল্লাহ ইবনে জিবরীন**
* **আব্দুল রহমান আল বারাক**
* **আবদুল্লাহ আল-সাদ**

শিক্ষা
------

দাওয়াতের রাস্তায় প্রবেশের আগে খালিদ মার্কিন যুক্তরাষ্ট্রে ক্রিমিনাল সায়েন্স নিয়ে তার শিক্ষা শুরু করেন। পরবর্তীতে তিনি জীবনের গতিপথ পরিবর্তন করে শরিয়া বিভাগে পড়তে যান। এরপর তিনি ধর্মীয় শরিয়া ও হাদিস বিভাগে লেখাপড়া শেষ করেন।

তথ্যসূত্র
---------

1. ↑  "خالد الراشد - طريق الإسلام"। সংগ্রহের তারিখ ২০২০-১০-২২।
2. 1 2  "خالد الراشد"। *ويكيبيديا* (আরবি ভাষায়)। ২০২২-১১-১৮।
**সোহরাব কত্রক পার্সি কলোনি** ১৯২০ সালের স্থাপিত পাকিস্তানের সিন্ধু প্রদেশের রাজধানী করাচির জামশেদ টাউনে অবস্থিত জিন্নাহ সড়ক ও সৈনিক বাজার সড়কের মধ্যস্থিত পারসি সম্প্রদায়ের একটি আবাসিক এলাকা।

ইতিহাস
------

১৯২০ সালের ২৯ মে কলোনিটির গোড়াপত্তন হয়। করাচির জরথুষ্ট্রিয়ানরা নিজেদের বসবাসের জন্য একটি জরথুষ্ট্রীয় বা পারসি এলাকা গড়ে তোলার জন্য ৯৬ হাজার বর্গ গজ জমি কিনেছিল। স্যার কাওয়াসজি হরমাসজি কত্রকের নামানুসারে এর নামকরণ করা হয়।এলাকাটির পরিকল্পনায় প্রায় ১ হাজার বর্গগজের ৫৮টি একক প্লট, প্রশস্ত রাস্তা এবং একটি কেন্দ্রীয় বাগান এবং একটি পাঠাগার ছিল। ১৯২৬ সালে এলাকাটির প্রথম বাড়ি নির্মিত হয়। ১৯৩০ সাল নাগাদ এলাকাটির আশেপাশের সমস্ত জমি পারসি সম্প্রদায়ের লোকদের দ্বারা নির্মিত হয়েছিল। ১৯৪৭ সালে পাকিস্তানের স্বাধীনতার পর, অনেক মুসলিম অভিগমন করে। স্বাধীনতা পরবর্তী সময়ে সোহরাব কত্রক পারসি কলোনির জনসংখ্যা বেড়েছে হয়েছে। বর্তমানে এলাকাটিতে বসবাসের ক্ষেত্রে মুসলিমরা সংখ্যাগরিষ্ঠ। মুসলিম ছাড়াও কলোনিতে মুহাজির, পাঞ্জাবি, সিন্ধি, কাশ্মীরি, সরাইকি, পাখতুন, বেলুচি, মেমন, বোহরা ইসমাইলি এবং খ্রিস্টান সম্প্রদায়ের বসতি আছে।

তথ্যসূত্র
---------

1. ↑  Jamshed Town - Government of Karachi  ওয়েব্যাক মেশিনে আর্কাইভকৃত ২০০৬-০৬-১৩ তারিখে
2. 1 2  "Karachi's Katrak Parsi Colony"। *www.zoroastrian.org.uk*। সংগ্রহের তারিখ ২০২২-০৪-২১।

বহিঃসংযোগ
---------

* করাচি শহরের আনুষ্ঠানিক বাতায়ন  ওয়েব্যাক মেশিনে আর্কাইভকৃত ২৫ মার্চ ২০০২ তারিখে

প্রবেশদ্বার: পাকিস্তান
**সোশ্যালিস্ট রিফাউন্ডেশন পার্টি** (তুর্কি: *Sosyalist Yeniden Kuruluş Partisi*, **এসওয়াইকেপি**) হল তুরস্কের একটি সমাজতান্ত্রিক নারীবাদী রাজনৈতিক দল। এটি ২০১৩ সালের ২৪ জুন বাম দলের বিরোধী সোশ্যাল ফ্রিডম পার্টি ইনিশিয়েটিভ, ওয়ার্কার্স সোশ্যালিস্ট পার্টি, সোশ্যালিস্ট ফিউচার পার্টি ইনিশিয়েটিভ ও সমাজতান্ত্রিক ঐক্য আন্দোলনের একীভূতকরণ হিসাবে প্রতিষ্ঠিত হয়েছিল। পরবর্তীতে, সোশ্যাল ফ্রিডম পার্টি ইনিশিয়েটিভ ফাউন্ডেশন প্রক্রিয়া থেকে বিচ্ছিন্ন হয়ে পরে সোশ্যাল ফ্রিডম পার্টিতে পরিণত হয়। দলটির লোগো হিসাবে একটি ত্রিবর্ণের তারকা রয়েছে, লাল সমাজতন্ত্রের প্রতিনিধিত্ব করে, নারীবাদের জন্য বেগুনি ও পরিবেশের জন্য সবুজ।

দলটি পিপলস ডেমোক্রেটিক কংগ্রেস (এইচডিকে) এর অন্যতম অংশগ্রহণকারীদের মধ্যে একটি রাজনৈতিক উদ্যোগ যা ২০১২ সালে পিপলস ডেমোক্রেটিক পার্টি প্রতিষ্ঠার সহায়ক ভূমিকা পালন করে।

ইতিহাস
------

সমাজতান্ত্রিক পুনঃপ্রতিষ্ঠার নামে একটি যৌথ দল প্রতিষ্ঠার প্রচেষ্টার ফলস্বরূপ স্বরাষ্ট্র মন্ত্রণালয়ে আবেদনের মাধ্যমে ২০১৩ সালের ২৪ জুন সোশ্যালিস্ট রিফাউন্ডেশন পার্টি আনুষ্ঠানিকভাবে প্রতিষ্ঠিত হয়। এসওয়াইকেপি এর সভাপতি ও সহ-সভাপতি হিসাবে নির্বাচিত হন যথাক্রমে নেজলা কোরুলকে ও টুঞ্চে ইলমাজ। তুরস্কের রাজনৈতিক ইতিহাসের অন্যতম গুরুত্বপূর্ণ জনপ্রিয় বিদ্রোহ এসওয়াইকেপি গেজি প্রতিরোধের মধ্যে প্রতিষ্ঠিত হয়েছিল। 

পার্টির প্রতিষ্ঠাতাদের মধ্যে রয়েছেন এরতুগরুল কুর্কু, সেভিম বেলি, মাহির সাইন, কেনান কালিয়ন, মুস্তাফা কাহিয়া, পিপলস ডেমোক্রেটিক পার্টির অনারারি চেয়ারম্যান সাজিয়া কোস, যিনি বহু বছর ধরে সমাজতান্ত্রিক আন্দোলনে লড়াই করার কারণে বামপন্থী জনগণের কাছে সুপরিচিত।

তথ্যসূত্র
---------

1. ↑  Sosyalist Yeniden Kuruluş Partisi (SYKP) kuruldu
2. ↑  HDK Bileşeni Kurumlar
**বেঙ্গল ন্যাচারাল হিস্ট্রি মিউজিয়াম** হল পশ্চিমবঙ্গের দার্জিলিং-এর একটি যাদুঘর, যেটিতে প্রচুর প্রাকৃতিক নিদর্শন এবং জীবাশ্ম রয়েছে। জাদুঘরটিতে ১১০ টি প্রজাতির ডিম, ৩৫ টি প্রজাতির সাপ এবং ৫৭ টি প্রজাতির মাছ সহ ৪০০ প্রজাতির পাখির ৮২০ টি নমুনা রয়েছে।

ইতিহাস
------

বেঙ্গল ন্যাচারাল হিস্ট্রি মিউজিয়ামটি ১৯০৩ সালে ভারতের তৎকালীন গভর্নর-জেনারেল জর্জ ন্যাথানিয়েল কার্জনের নির্দেশে লয়েড বোটানিক্যাল গার্ডেনের প্রাঙ্গনে একটি ছোট জাদুঘর হিসাবে প্রতিষ্ঠিত হয়েছিল। ক্রমবর্ধমান দর্শনার্থী ও ক্রমবর্ধমান সংগ্রহের কারণে, জাদুঘরটি ১৯১৫ সালে তার বর্তমান অবস্থানে স্থানান্তরিত হয়েছিল এবং বেঙ্গল ন্যাচারাল হিস্ট্রি মিউজিয়াম ১৯২৩ সালে আনুষ্ঠানিকভাবে গঠিত হয়। প্রাথমিকভাবে জাদুঘরটি ১৯২৩ সাল থেকে ১৯৭৬ সাল পর্যন্ত বেঙ্গল ন্যাচারাল মিউজিয়াম সোসাইটি দ্বারা পরিচালিত হয়েছিল। পরে এটি পশ্চিমবঙ্গ বন বিভাগের কাছে হস্তান্তর করা হয়েছিল।

তথ্যসূত্র
---------

1. ↑  "Bengal Natural History Museum, Darjeeling"। *www.darjeeling-tourism.com*। সংগ্রহের তারিখ ১৭ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Bengal Natural History Museum"। সংগ্রহের তারিখ ১৭ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Bengal Natural History Museum - trawell"। *www.trawell.in*। সংগ্রহের তারিখ ১৭ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কোরি রুটি** হল টুলু উডুপি-ম্যাঙ্গালোরিয়ান খাবারের মধ্যে একটি মশলাদার খাবার, লাল-মরিচ এবং নারকেল দুধের মুরগির তরকারি এবং সিদ্ধ চাল থেকে তৈরি, শুকনো চালের পাপড়/ রুটির সংমিশ্রণ। টুলু ভাষায় কোরি মানে মুরগি। কোরি রুটি *কোরি গাসসি* নামেও পরিচিত।

রন্ধনপ্রণালী
------------

কোরি রুটি বানানোর উপকরণসমূহ
প্রথমে মুরগির মাংসের টুকরাগুলো সাথে হলুদ গুড়া ও লবণ মাখিয়ে একটি পাত্রে রেখে দিতে হবে। একটি কড়াইতে পর্যাপ্ত ঘি/নারিকেল তেল গরম করে তাতে শুকনা লাল মরিচ, ধনে, জিরা, গোলমরিচ, মেথি,এলাচ,দারুচিনি,কারী পাতা ও লবঙ্গ একসাথে পেস্ট করে কষিয়ে নিয়ে নিতে হবে। অন্য একটি পাত্রে রসুন, পেয়াজ, গুড়া নারিকেল হালকা আঁচে ভেজে নিতে হবে। এরপর সবগুলো উপাদান একসাথে গুড়া হলুদ আর পানি দিয়ে মিশিয়ে পেস্ট বানাতে হবে। তারপর একটি পাত্রে গরম ঘিতে পেয়াজ, রসুন, মাখানো মাংস, ও মশলার পেস্ট একসাথে রান্না করে নিলেই মাংসের কারি তৈরি হয়ে যাবে।

আর পেষা চালের সাথে পানি মিশিয়ে একটি তরল মিশ্রণ বানানো হয়। একটি গরম তাওয়াতে এই মিশ্রণ ছড়িয়ে দিয়ে রুটি বানানো হয়। রুটিটা কিছুটা মচমচে করে ভাজা হয়। এই রুটিটি এতটাই মচমচে করা হয় যাতে হাতে অল্প চাপ দিলেই রুটি ভেঙ্গে যায়। এরপরে এই রুটি ছিঁড়ে তার উপর কারি ঢেলে অথবা আলাদা পাত্রে **কোরি রুটি** পরিবেশন করা হয়।

আরও দেখুন
---------

* মুরগির তরকারির তালিকা
* মঙ্গলিয়ান খাবার
* উদুপি খাবার

তথ্যসূত্র
---------

1. ↑  Shirin Mehrotra (২০১৯-০৩-৩১)। "Following the trail of the ghee roast in Mangaluru"। *Livemint*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Have you had these seven iconic Mangalore dishes?"। *The Indian Express*। ২০১৬-০৪-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "kori ruti"। সংগ্রহের তারিখ ২২ ফেব্রুয়ারি ২০২৩।
4. ↑  "Chicken Curi for Kori Rutti"। সংগ্রহের তারিখ ২২ ফেব্রুয়ারি ২০২৩।
***দ্যা হে ওয়েইন*** (ইংরেজি: The Hay Wain) প্রখ্যাত ব্রিটিশ চিত্রকর জন কন্সটেবল অঙ্কিত তার সর্বাপেক্ষা জনপ্রিয় একটি তৈলচিত্র। চিত্রটিতে ইংল্যান্ডের সাফোকে স্টোর নদীর তীরের এক শান্ত গ্রামীণ পরিবেশ ফুটে উঠেছে। কনস্টেবল ১৮২১ সালে এই চিত্রকর্মটি সমাপ্ত করেন। বর্তমানে চিত্রটি লন্ডনের ন্যাশনাল গ্যালারিতে শোভা পাচ্ছে। *দ্যা হে ওয়েইন* বৃটেনের অন্যতম শ্রেষ্ঠ চিত্রকর্ম হিসেবে পরিগণিত হয়ে আসছে।

বর্ণনা
------

*দ্যা হে ওয়েইন* ক্যানভাসের ওপর তেলরঙে আঁকা। তৈলচিত্রটির মূল বক্তব্য খুব সাধারণ-দু'টি ঘোড়া একটি হে ওয়েইন বা বড় খড় টানার গাড়ি নদীর এপারে টেনে নিয়ে আসছে। এপারে ছোট একটি কুকুর। নদীর পাড়ে উইলোর ঝাড়। দূরে প্রান্তর পেঁজা তুলোর মত মেঘবহুল আকাশের সাথে মিশে গেছে। নদীর পাড়ে ছোট একটি কটেজ। কটেজটি আবার কন্সটেবলের আরেকটি চিত্রকর্ম **উইলি লটস কটেজ** এর বিষয়বস্তু। বাড়িটি সাফোকে ফ্ল্যাটফোর্ড মিল নামক স্থানে অবস্থিত। নদীটি আবার দু'টি কাউন্টির সীমারেখা হিসেবে চিন্হিত। নদীর বাম পাশ হচ্ছে সাফোক, আর ডান পাশে এসেক্স।

তথ্যসূত্র
---------

1. ↑  "Turner wins 'great painting' vote"। *BBC News*। ২০১২-০৭-২৮।

বহিঃসংযোগ
---------

* The Hay Wain, The National Gallery.
* "Constable's Studies for the Hay-Wain"। *Paintings & Drawings*। Victoria and Albert Museum। ২০০৯-০৭-২৬ তারিখে মূল থেকে আর্কাইভ করা। সংগ্রহের তারিখ ২০১১-০৪-০৩।
ঝামা পাথরের নমুনা
বুদবুদপূর্ণ হাল্কা আগ্নেয় শিলা বা **ঝামা পাথর** বা **ঝামা**
**ঝামা পাথর** বা **ঝামা** (ইংরেজি: pumice, পামিস) হল বেশি পুড়ে যাওয়া এব্রোখেবরো ইট বা তার টুকড়ো যা ঘষা মাজার কাজে লাগে। ঝামাপাথর হল বুদবুদপূর্ণ হাল্কা আগ্নেয় শিলা। সাধারণতঃ ঝামা পাথর প্রবহমান লাভার উপর ভাসমান ফেনা থেকে সৃষ্টি হয় এবং কাচের মত স্বচ্ছ অথবা হাল্কা ধূসর রং-এর পাথুরে ফেনার মত দেখতে। সমস্ত আগ্নেয় প্রস্তর ক্ষেত্রে এদের দেখতে পাওয়া যায়। বায়বীয় ছিদ্রগুলির জন্য এই পাথর খুব হাল্কা ও অনেকসময় জলে ভাসে এবং জলের স্রোতে বা হাওয়ার দমকে স্থানচয়ূত হয়। লাভার সান্দ্রতা, জলীয় বাষ্প ও গয়াসীয় পদার্থ ও শীতলায়নের দ্রুততার উপর নির্ভর করে ঝামা পাথরের দানা/বুদবুদগুলির সূক্ষ্মতা নির্ভর করে। বেশীমাত্রায় গ্যাস থাকলে খুব সূক্ষ্ম দানার প্রকার ভেদ তোইরী হয় যার নাম পামিসাইট যার উপাদান গ্রানাইটের তুল্য। অপেক্ষাকৃত স্থূল দানার ঝামাপাথর, যার মধ্যে বায়ুপূর্ণ ছিদ্রাদি কম- তার নাম স্কোরিয়া যার উপাদান সাধারণতঃ গাঢ় রংএর আগ্নেয় শিলা ডায়োরাইট অথবা গ্যাব্রো-এর মত।

ঝামা পাথর সাধারণতঃ ঘষামাজার কাজে লাগে। ঝামা পাথরের গুঁড়ো আসবাব পত্র ইত্যাদি পালিশ করার কাজেও লাগে।

তথ্যসূত্র
---------

বহিঃসংযোগ
---------


উইকিমিডিয়া কমন্সে **ঝামা পাথর** সংক্রান্ত মিডিয়া রয়েছে।

* University of Oxford image of pumice. Retrieved 2010-09-27.
* Analytical identification of a single source pumice from Greek shores and ancient sites in the Levant.
* On the occurrence of a pumice-rich layer in Holocene deposits of western Peloponnesus, Ionian Sea, Greece. A geomorphological and geochemical approach.
**ভারতে চতুর্দশ লোকসভা**   ২০০৪ সালের ২০ এপ্রিল থেকে ১০ মে ২০০৪ এর মধ্যে চার ধাপে ভারতে সাধারণ নির্বাচন অনুষ্ঠিত হয়েছিল  লোকসভা বা "হাউস অফ দ্য পিপল" হ'ল ভারতের সংসদের সরাসরি নির্বাচিত নিম্ন সংসদ।  লোকসভার ৫৪৩টি আসনের সাংসদ নির্বাচনের জন্য এই নির্বাচন অনুষ্ঠিত হয়।

১৩ ই মে, ক্ষমতাসীন ভারতীয় জনতা পার্টি (বিজেপি) এবং তার জোট জাতীয় গণতান্ত্রিক জোট পরাজয় স্বীকার করে।

স্বাধীনতা থেকে ১৯৯৬ সাল পর্যন্ত পাঁচ বছর ব্যতীত সকলের জন্য ভারত শাসন করছিল ভারতীয় জাতীয় কংগ্রেস, রেকর্ড করে আট বছর বাদে আবার  ক্ষমতায় ফিরে আসে।

এটি তার মিত্রদের সহায়তায় ৫৪৩ এর মধ্যে ৩৩৫ টিরও বেশি সদস্যের একটি আরামদায়ক সংখ্যাগরিষ্ঠতা একত্রিত করতে সক্ষম হয়েছিল ।

৩৩৫ সদস্যের মধ্যে কংগ্রেস নেতৃত্বাধীন ইউনাইটেড প্রগ্রেসিভ জোট, নির্বাচনের পরে গঠিত গভর্নিং জোট, পাশাপাশি বহুজন সমাজ পার্টি (বিএসপি), সমাজবাদী পার্টি (এসপি), কেরাল কংগ্রেস (কেসি) এবং বামফ্রন্টের বহিরাগত সমর্থন উভয়ই অন্তর্ভুক্ত ছিল। । (বাহ্যিক সমর্থন এমন দলগুলির সমর্থন যা সরকার পরিচালনা জোটের অংশ নয়)।

কংগ্রেস সভাপতি সোনিয়া গান্ধী, প্রাক্তন অর্থমন্ত্রী মনমোহন সিং, সম্মানিত অর্থনীতিবিদ কে নতুন সরকারের নেতৃত্ব দিতে বলেছেন। সিং এর আগে ১৯৯০ এর দশকের গোড়ার দিকে প্রধানমন্ত্রী নরসিংহ রাওয়ের কংগ্রেস সরকারের দায়িত্ব পালন করেছিলেন, যেখানে তাকে ভারতের প্রথম অর্থনৈতিক উদারকরণ পরিকল্পনার অন্যতম স্থপতি হিসাবে দেখা হয়েছিল, যা আসন্ন জাতীয় আর্থিক সংকটকে স্থির করেছিল। সিং কখনই কোনও লোকসভা আসন জিতেনি, তার যথেষ্ট সদিচ্ছা এবং সোনিয়া গান্ধীর মনোনয়নের ফলে ইউপিএ মিত্রদের এবং বামফ্রন্টের সমর্থন তাকে জিতেছিল।

সাতটি রাজ্য সংসদ নির্বাচনের পাশাপাশি রাজ্য সরকার নির্বাচন করতে বিধানসভা নির্বাচনও করেছিল। BB

তথ্যসূত্র
---------
**চতুর্থ থাই–লাও মৌত্রী ব্রিজ** ( থাই: สะพานมิตรภาพ ไทย-ลาว แห่งที่ 4 , উচ্চারিত [sā.pʰāːn mít.trā.pʰâːp tʰāj lāːw hɛ̀ŋ tʰîː sìː] ; লাও: ຂົວມິດຕະພາບ ລາວ-ໄທ ,[kʰǔə mittapʰâːp láːw tʰaj] ) মেকং নদীর উপর একটি মহাসড়ক সেতু যা থাইল্যান্ডের চিয়াং রাই প্রদেশের চিয়াং খং জেলা এবং লাওসের হুয়ায় সাইকে সংযুক্ত করেছে। ১১ ডিসেম্বর ২০১৩ সালে সেতুটি জনসাধারণের জন্য উন্মুক্ত করা হয়। সেতুটি এশিয়ান হাইওয়ে ৩-এর শেষ অংশ।

আকার এবং অবস্থান
----------------

সেতুটি ৬৩০ মিটার দীর্ঘ (৪৮০ মিটারের একটি প্রধান স্প্যান সহ) এবং ১৪.৭ মিটার চওড়া। এটি উত্তর থাইল্যান্ডের উত্তর-পূর্ব চিয়াং রাই প্রদেশের চিয়াং খং জেলার লাওস সীমান্তে বান ডান মাহাওয়ান গ্রাম থেকে শুরু হয়েছে, যা চিয়াং খং জেলার মূলকেন্দ্র হতে প্রায় ১০ কিলোমিটার এবং উত্তর-পশ্চিম লাওসের বোকেও প্রদেশের রাজধানী হুয়ায় সাই থেকে প্রায় ১২ কিলোমিটার দূরে অবস্থিত। 

সেতুর উত্তরে, একটি ছয় কিলোমিটার সংযোগ সড়ক সেতুটিকে লাওসের মহাসড়ক আর৩এ-এর সাথে সংযুক্ত করেছে। দক্ষিণে, একটি তিন কিলোমিটার সংযোগ সড়ক সেতুটিকে থাইল্যান্ডের চিয়াং খং-থোয়েন মহাসড়ক এবং রুট ১১২৯-এর সাথে সংযুক্ত করেছে।

ইতিহাস
------

সেতুটি থাইল্যান্ড, লাওস এবং চীন সরকার কর্তৃক যৌথ অর্থায়নে নির্মাণ করা হয়েছিল। চীনা এবং থাইল্যান্ডের *সিআর৫-কেটি গ্রুপ অব চায়না* এবং *ক্রুং থন ইঞ্জিনিয়ারিং* নির্মাণকাজ করেছে। থাইল্যান্ড এবং চীনের মধ্যে নির্মাণ খরচ ভাগ করা হয়েছে। প্রকল্পটি বৃহত্তর মেকং উপ-অঞ্চলের বাণিজ্য ও উন্নয়নকে উৎসাহিত করবে বলে আশা করা হয়েছিল। থাই সরকার এই প্রকল্পের জন্য প্রায় ১৯০০ মিলিয়ন বাত বাজেট করেছিল।

২০১২ সালের ১২ ডিসেম্বর লাওসের হুয়ায় সাই অংশে সেতুর দুই পাশের যুক্তকরণ উপলক্ষে একটি অনুষ্ঠান অনুষ্ঠিত হয়। এক বছর পর, ২০১৩ সালের ১২ ডিসেম্বর, রাজকুমারী মহা চক্রী সিরিন্ধর্নের সভাপতিত্বে একটি অনুষ্ঠানে আনুষ্ঠানিকভাবে সেতুটি খুলে দেওয়া হয়।

আরো দেখুন
---------

* প্রথম থাই-লাও মৈত্রী সেতু

তথ্যসূত্র
---------

1. ↑  "Joint cabinet retreat scheduled for the weekend"। *The Nation*। ২০১৩-০৫-১৫। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩১ মে ২০১৩।
2. 1 2 3 4 5 6  Wanwisa Ngamsangchaikit, "4th Friendship bridge opens" *TTR Weekly*  ওয়েব্যাক মেশিনে আর্কাইভকৃত ২০১৫-০২-০৮ তারিখে 2013-12-12
3. 1 2  "New Thai-Lao Friendship Bridge across the Mekong"। *New Mandala* (ইংরেজি ভাষায়)। ২০১৩-০৮-২১। সংগ্রহের তারিখ ২০২২-১১-০৬।
4. ↑  "Thai-Lao Friendship Bridges no.3 and 4"। *Bangkok Post*। ২০১১-০২-১৬। সংগ্রহের তারিখ ১২ জানুয়ারি ২০১২।
5. ↑  "The closure ceremony of Houayxay Bridge has been held Dec 12 2012"। *InKunming*। ২০১২-১২-১২। ২০ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১২।

প্রবেশদ্বার: সেতু সড়ক এশিয়া
**ঙ্গাগ-দ্বাং-ব্স্তান-'দ্জিন** (ওয়াইলি: *ngag dbang bstan 'dzin*) (১৬৯৬-১৭৬২) তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের (তিব্বতি: བླ་བྲང་བཀྲ་ཤིས་འཁྱིལ་, ওয়াইলি: *bla-brang bkra-shis-'khyil*) চতুর্থ প্রধান ছিলেন।

সংক্ষিপ্ত জীবনী
---------------

ঙ্গাগ-দ্বাং-ব্স্তান-'দ্জিন ১৬৯৬ খ্রিষ্টাব্দে তিব্বতের আমদো অঞ্চলে র্ঙ্গা-বা (ওয়াইলি: *rnga ba*) নামক স্থানে স্প্রো-ত্শিগ (ওয়াইলি: *spro tshig*) নামক পরিবারগোষ্ঠীতে জন্মগ্রহণ করেন। শেস-রাব-ব্ক্রা-শিস (ওয়াইলি: *shes rab bkra shis*) নামক বৌদ্ধ ভিক্ষু তাকে শিক্ষার্থীর শপথ প্রদান করেন। এরপর তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে ঙ্গাগ-দ্বাং-ব্ক্রা-শিস (ওয়াইলি: *ngag dbang bkra shis*) নামক বিহারের দ্বিতীয় প্রধানের নিকট শিক্ষালাভ করেন। বিহারের প্রতিষ্ঠাতা ঙ্গাগ-দ্বাং-ব্রত্সোন-'গ্রুস (ওয়াইলি: *ngag dbang brtson 'grus*) নামক প্রথম 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) তাকে ভিক্ষুর শপথ প্রদান করেন। ১৭৪৬ খ্রিষ্টাব্দে তিনি এই বিহারের চতুর্থ প্রধানের দায়িত্ব লাভ করেন ও দুই বছর এই পদে থাকেন।

তথ্যসূত্র
---------

1. ↑  Dorje, Sonam (2012-10)। "Ngawang Tendzin"। *The Treasury of Lives: Biographies of Himalayan Religious Masters*। সংগ্রহের তারিখ 2014-07-16।  এখানে তারিখের মান পরীক্ষা করুন: `|তারিখ=` (সাহায্য)
**ঙ্গাগ-দ্বাং-ব্স্তান-পা'ই-র্গ্যাল-ম্ত্শান** (ওয়াইলি: *ngag dbang bstan pa'i rgyal mtshan*) (১৭২৭-১৭৫৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় গুং-থাং লামা উপাধিধারী বৌদ্ধ ভিক্ষু ছিলেন।

সংক্ষিপ্ত জীবনী
---------------

ঙ্গাগ-দ্বাং-ব্স্তান-পা'ই-র্গ্যাল-ম্ত্শান ১৭২৭ খ্রিষ্টাব্দে মধ্য তিব্বতের ছা নামক একটি ছোট শহরে জন্মগ্রহণ করেন। তিন বছর বয়সে পঞ্চম পাঞ্চেন লামা তাকে দ্গে-'দুন-ফুন-ত্শোগ্স (ওয়াইলি: *dge 'dun phun tshogs*) নামক পঞ্চাশতম দ্গা'-ল্দান-খ্রি-পার পুনর্জন্ম রূপে চিহ্নিত করেন। পাঁচ বছর বয়সে র্গ্যাল-স্রাস-য়ে-শেস-গ্রাগ্স-পা (ওয়াইলি: *rgyal sras ye shes grags pa*) নামক এক ভিক্ষু তাকে প্রব্রজ্যা ও সাত বছর বয়সে শ্রমণের শপথ প্রদান করেন। এরপর তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে রাব-'ব্যাম্স-পা-ব্সোদ-নাম্স-দার-র্গ্যাস (ওয়াইলি: *rab 'byams pa bsod nams dar rgyas*) নামক এক ভিক্ষুর নিকট শিক্ষালাভ করেন। দশ বছর বয়সে তিনি আমদো যাত্রা করে ব্লা-ব্রাং-ব্ক্রা-শিস-'খ্যিল বৌদ্ধবিহারে দ্কোন-ম্ছোগ-'জিগ্স-মেদ-দ্বাং-পো (ওয়াইলি: *dkon mchog 'jigs med dbang po*) নামক দ্বিতীয় 'জাম-দ্ব্যাংস-ব্ঝাদ-পা (ওয়াইলি: *'jam dbyangs bzhad pa*) উপাধিধারী লামার নিকট শিক্ষালাভ করেন। কুড়ি বছর বয়সে গ্ন্যান-র্ত্সে-দ্পোন-স্লোব-ঙ্গাগ-দ্বাং-ছোস-'ফেল (ওয়াইলি: *gnyan rtse dpon slob ngag dbang chos 'phel*) নামক বৌদ্ধ লামা তাকে ভিক্ষুর শপথ প্রদান করেন। দর্শন ও তন্ত্র ছাড়াও ব্যাকরণ, কাব্যশাস্ত্র, সংস্কৃত ধ্বনিতত্ত্ব, জ্যোতিষ, চিকিৎসাশাস্ত্র প্রভৃতি বিভিন্ন বিষয়ে তার অসাধারণ পাণ্ডিত্যের জন্য তিনি ত্শাং-স্রাস-দ্গ্যেস-পা'ই-র্দো-র্জে (ওয়াইলি: *tshang sras dgyes pa'i rdo rje*) নামে পরিচিত ছিলেন। বাইশ বছর বয়সে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চম প্রধান হিসেবে অধিষ্ঠিত করা হয় এবং এই পদে তিনি চার বছর থাকেন। এরপর তিনি ব্রাগ-দ্কার (ওয়াইলি: *brag dkar*) বৌদ্ধবিহারে একটি তন্ত্র শিক্ষাপ্রতিষ্ঠান প্রতিষ্ঠা করেন ও দর্শন শিক্ষাপ্রতিষ্ঠানের পরিবর্ধন সাধন করেন। ১৭৫৪ খ্রিষ্টাব্দে তিনি দ্বিতীয় বারের জন্য ব্লা-ব্রাং-ব্ক্রা-শিস-'খ্যিল বৌদ্ধবিহারের অষ্টম প্রধান হিসেবে অধিষ্ঠিত হন এবং চার বছর এই পদে থাকেন। ১৭৫৯ খ্রিষ্টাব্দে তিনি চীন যাত্রা করে চিং সম্রাট চিয়ানলোংয়ের সঙ্গে সাক্ষাত করেন। ঐ বছর বেইজিং শহরে তার মৃত্যু হয়।

তথ্যসূত্র
---------

1. ↑  Chhosphel, Samten (অক্টোবর ২০১০)। "The Second Gungtang, Ngawang Tenpai Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১০-২৭।

|
|  |
| পূর্বসূরীদ্গে-'দুন-ফুন-ত্শোগ্স | **ঙ্গাগ-দ্বাং-ব্স্তান-পা'ই-র্গ্যাল-ম্ত্শান  দ্বিতীয় গুং-থাং লামা** | উত্তরসূরীদ্কোন-ম্ছোগ-ব্স্তান-পা'ই-স্গ্রোন-মে |
|

| * দে
* স
গুং-থাং লামা |
| --- |
| 
* ১) দ্গে-'দুন-ফুন-ত্শোগ্স
* ২) ঙ্গাগ-দ্বাং-ব্স্তান-পা'ই-র্গ্যাল-ম্ত্শান
* ৩) দ্কোন-ম্ছোগ-ব্স্তান-পা'ই-স্গ্রোন-মে
* ৪) দ্কোন-ম্ছোগ-ব্স্তান-পা'ই-র্গ্যা-ম্ত্শো
* ৫) 'জাম-দ্ব্যাংস-ব্স্তান-পা'ই-ন্যি-মা
* ৬) 'জিগ্স-মেদ-ব্স্তান-পা'ই-দ্বাং-ফ্যুগ
* ৭) ব্লো-ব্জাং-দ্গে-লেগ্স-ব্স্তান-পা'ই-ম্খান-ছেন

 |
**ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ** (ওয়াইলি: *ngag dbang dpal ldan rgyal mtshan chos kyi dbang phyug*) (১৭৯৬-১৮৬০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম ল্চাগ্স-রা-স্প্রুল-স্কু (ওয়াইলি: *lcags ra sprul sku*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ ১৭৯৬ খ্রিষ্টাব্দে তিব্বতের চামদো অঞ্চলের রোব-দ্গা'-'দ্জোম (ওয়াইলি: *rob dga' 'dzom*) নামক স্থানে জন্মগ্রহণ করেন। তার পিতার নাম ছিল দ্পাল-ম্গোন (ওয়াইলি: *dpal mgon*) এবং মাতার নাম ছিল আ-স্ক্যিদ (ওয়াইলি: *a skyid*)। অষ্টম দলাই লামা তাকে ঙ্গাগ-দ্বাং-'ফ্রিন-লাস-দ্পাল-ব্জাং (ওয়াইলি: *ngag dbang 'phrin las dpal bzang*) নামক ষষ্ঠ ল্চাগ্স-রা-স্প্রুল-স্কু (ওয়াইলি: *lcags ra sprul sku*) উপাধিধারী বৌদ্ধ লামার পুনর্জন্ম রূপে নিশ্চিত করেন। এরপর তাকে ল্চাগ্স-রা (ওয়াইলি: *lcags ra*) বৌদ্ধবিহারের প্রধান হিসেবে অধিষ্ঠিত করা হয়। এই সময় 'ফাগ্স-পা-দ্গে-লেগ্স-র্গ্যাল-ম্ত্শান (ওয়াইলি: *'phags pa dge legs rgyal mtshan*) নামক চতুর্থ ঝি-বা-ল্হা (ওয়াইলি: *zhi ba lha*) এবং ব্লো-ব্জাং-ফ্যোগ্স-লাস-র্নাম-র্গ্যাল (ওয়াইলি: *blo bzang phyogs las rnam rgyal*) নামক তৃতীয় দ্কোন-র্দোর-স্প্রুল-স্কু (ওয়াইলি: *dkon rdor sprul sku*) তার উল্লেখযোগ্য শিক্ষক ছিলেন। পরবর্তীকালে তিনি সে-রা বৌদ্ধবিহার বিশ্ববিদ্যালয়ে ভর্তি হয়ে শিক্ষালাভ করেন।

তথ্যসূত্র
---------

1. ↑  Chhosphel, Samten (জুলাই ২০১০)। "The Seventh Chakra Tulku, Ngawang Pelden Gyeltsen Chokyi Wangchuk"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১৪।

|
|  |
| পূর্বসূরীঙ্গাগ-দ্বাং-'ফ্রিন-লাস-দ্পাল-ব্জাং | **ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ  সপ্তম ল্চাগ্স-রা-স্প্রুল-স্কু** | উত্তরসূরীঙ্গাগ-দ্বাং-ব্স্তান-পা'ই-ব্যুং-গ্নাস-'ফ্রিন-লাস-ছোস-ক্যি-র্গ্যাল-ম্ত্শান |
|

| * দে
* স
ল্চাগ্স-রা-স্প্রুল-স্কু |
| --- |
| 
* ১) গ্রুব-থোব-সাংস-র্গ্যাস-দ্পাল-'ব্যোর
* ২) ছোস-র্জে-ঙ্গাগ-দ্বাং
* ৩) ঙ্গাগ-দ্বাং-ছোস-'ব্যোর-ব্জাং-পো
* ৪) ঙ্গাগ-দ্বাং-'ফ্রিন-লাস-ব্জাং-পো
* ৫) ঙ্গাগ-দ্বাং-ব্স্তান-'দ্জিন-ল্হুন-গ্রুব
* ৬) ঙ্গাগ-দ্বাং-'ফ্রিন-লাস-দ্পাল-ব্জাং
* ৭) ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ
* ৮) ঙ্গাগ-দ্বাং-ব্স্তান-পা'ই-ব্যুং-গ্নাস-'ফ্রিন-লাস-ছোস-ক্যি-র্গ্যাল-ম্ত্শান
* ৯) ব্লো-ব্জাং-'ফ্রিন-লাস-র্নাম-র্গ্যাল
* ১০) 'জাম-দ্পাল-ব্স্কাল-ব্জাং-'জিগ্স-মেদ-ছোস-ক্যি-র্গ্যাল-ম্ত্শান
* ১১) ব্লো-ব্জাং-ব্স্তান-'দ্জিন

 |
**মিষ্টি হাব** হল পশ্চিমবঙ্গ রাজ্যের বিভিন্ন ধরনের মিষ্টির প্রচারের জন্য পশ্চিমবঙ্গ সরকার দ্বারা প্রতিষ্ঠিত একটি ক্ষুদ্র, ছোট ও মাঝারি উদ্যোগ। এখানে পশ্চিমবঙ্গ রাজ্যের প্রখ্যাত মিষ্টি নির্মাতা ও বাংলার বিভিন্ন অঞ্চলের ঐতিহ্যবাহী প্রস্তুতকারকদের দ্বারা তৈরি মিষ্টি পাওয়া যায়। এটি নিউ টাউনের ইকো পার্কের ৩ নং প্রবেশদ্বারের কাছে অবস্থিত।

ইতিহাস
------

মিষ্টি হাব, মুখ্যমন্ত্রী মমতা বন্দ্যোপাধ্যায়ের মস্তিষ্কপ্রসূত একটি উদ্যোগ, যা পশ্চিমবঙ্গ আবাসন পরিকাঠামো উন্নয়ন সংস্থা (হিডকো) দ্বারা বিকাশ করা হয়। ২০১৬ সালে হিডকো প্রকল্পটি কথা চিন্তা করে এবং ২০১৭ সাল থেকে তা বাস্তবায়নে কাজ শুরু করে। ২০১৮ সালের ৫ই জুলাই রাজ্যের নগর উন্নয়ন মন্ত্রী ফিরহাদ হাকিম এটির উদ্বোধন করেন। হাবটিতে কলকাতার ১০টি জনপ্রিয় ও বিশিষ্ট মিষ্টি প্রস্তুতকারক সংস্থার দোকান রয়েছে, পাশাপাশি রাজ্যের বিভিন্ন জেলার একটি মিষ্টির দোকান রয়েছে, যা সময়ে সময়ে পরিবর্তিত হয় এবং অন্যান্য জেলার দোকানগুলিকে তাদের বিশেষ মিষ্টি সরবরাহ করার সুযোগ দেওয়া হয়। গুণমান ও শ্রেণী বজায় রাখতে, হাবে আসতে সমস্ত মিষ্টির দোকানকে মিষ্টি শিল্পে ২৫ বছর বা তার বেশি বছর কাজের অভিজ্ঞতার শর্ত রয়েছে।

সময়
----

সারা পশ্চিমবঙ্গ থেকে বিভিন্ন ধরনের নতুন ও ঐতিহ্যবাহী মিষ্টি সরবরাহকারী মিষ্টি হাবের মোট ১১ টি দোকান দুপুর ১২টা থেকে রাত ৯টা পর্যন্ত খোলা থাকে।

মিষ্টির দোকান
-------------

| মিষ্টির দোকান | বিশেষত্ব |
| --- | --- |
| কৃষ্ণচন্দ্র দাশ | রস মালঞ্চ |
| বাঞ্ছারাম | আবার খাবো |
| গুপ্ত ব্রাদার্স | আম সন্দেশ |
| বলরাম মল্লিক ও রাধারমণ মল্লিক | বেকড রসগোল্লা |
| গাঙ্গুরাম | মালাই চপ |
| নলিন চন্দ্র দাস অ্যান্ড সন্স | মালাই রোল |
| মিঠাই | গন্ধরাজ লেবুর দই |
| মিষ্টি কথা | দই রসগোল্লা |
| নবকৃষ্ণ গুইন | চানার জিলিপি |
| হিন্দুস্থান মিষ্টি | ক্রিম রোল |
|

### ঋতু-অনুযায়ী মিষ্টির দোকান

| মিষ্টি বাংলা | বিশেষত্ব |
| --- | --- |
| বর্ধমান | সীতাভোগ এবং মিহিদানা |
| শক্তিগড় | ল্যাংচা |
| বহরমপুর | ছানাবড়া |
| কৃষ্ণনগর | সরপুরিয়া ও সরভাজা |
|

তথ্যসূত্র
---------

1. 1 2  "Mishti Hub to open doors on July 5"। *The Times of India* (ইংরেজি ভাষায়)। সংগ্রহের তারিখ ৬ জানুয়ারি ২০২৩।
2. 1 2  "Firhad Hakim to inaugurate Mishti Hub on July 5"। *Millenniumpost.in* (ইংরেজি ভাষায়)। সংগ্রহের তারিখ ৬ জানুয়ারি ২০২৩।
3. ↑  "New Town 'Mishti' hub to open doors soon"। *The Times of India* (ইংরেজি ভাষায়)। সংগ্রহের তারিখ ৬ জানুয়ারি ২০২৩।
উন্নত দেশ গুলো মার্ক করে বুঝানো হয়েছে
**জীবনযাত্রার মান** বলতে বুঝায় কোন এলাকার সাধারণত দেশের সম্পদের পরিমাণ, মানুষের আয়, চাহিদা, আর্থ-সামাজিক অবস্থা। জীবনযাত্রার মানে অনেকগুলো উপাদান রয়েছে যেমন-চাকরি বাজার, কর্মক্ষমতা, শ্রেণী -বৈষম্য, মুদ্রাস্ফীতি, এক বছরে ছুটির পরিমাণ, ক্রয়ক্ষমতা, সেবার ব্যয়,শিক্ষার সহজলভ্যতা, রাজনৈতিক স্থিতীশিলতা, ধর্মীয় স্বাধীনতা, জলবায়ু, প্রকৃতিক অবস্তুা, জাতীয় অর্থনীতিক প্রবৃদ্ধি ইত্যাদি। বেঁচে থাকার মানদণ্ড আমাদের জীবনের মানের উপর নির্ভর করে।

মাপকাঠি
-------

জীবনযাত্রার মান সাধারনত হিসেব করা হয় মাথাপিছু আয় এবং দারিদ্রতার হার দিয়ে। অন্য কিছু উপাদান যেমন- শিক্ষার অবস্থা,আয়-বৃদ্ধি ইত্যাদি ও যোগ করা হয়। জীবনযাত্রার মান শব্দটি মূলত গুনগত জীবনের বিপরীত হিসেবে ধরা হয় যেখানে শুধু উপদানগত মান থাকবে না।

আরও দেখুন
---------

* Gini coefficient
* Human Development Index
* Income and fertility
* Index of Economic Freedom
* List of countries by Social Progress Index
* Measurable economic welfare
* Median household income
* Quality of life
* Right to an adequate standard of living
* Total fertility rate
* Where-to-be-born Index
* Working hours

তথ্যসূত্র
---------

1. ↑  "Standard of Living Definition"। Investopedia.com। ২৯ আগস্ট ২০১৯। সংগ্রহের তারিখ ২৫ সেপ্টেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জীবন ও জীবের বংশবিস্তার
পৃথিবী সকল প্রকার সজীব বস্তুর উৎপত্তি, গঠন, প্রকৃতি, জীবন প্রক্রিয়া, পরিবেশের সঙ্গে পারস্পরিক নির্ভরশীলতা, স্থায়িত্ব, বংশবিস্তার প্রত্যেকের সঙ্গে জীবজগৎ জড়িত। জীবদেহ বিভিন্ন জৈব ও অজৈব বস্তুর সমন্বয়ে গঠিত, কিন্তু গঠন ও কার্যগত জড় বস্তুসমূহের ঐক্যবদ্ধ ও বিশেষ এক ভৌত রাসায়নিক সাম্যাবস্থায় নতুন বৈশিষ্ট্যের বহিঃপ্রকাশ ঘটে, যা হল জীবন। বিভিন্ন বিজ্ঞানীরা যেভাবে জীবনের সংজ্ঞা দিয়েছেন তা হল - বৃদ্ধি, প্রজনন, পরিব্যক্তি, বিবর্তন ইত্যাদি বৈশিষ্ট্য প্রকাশকারী প্রোটোপ্লাজমীয় বস্তুকে জীবন বলে।[]

জীবনের লক্ষণ
------------

জীবনের প্রধান লক্ষণ বা ধর্ম গুলি হল-

### প্রজননে সক্ষমতা

প্রত্যেক জীব অপত্য জীব সৃষ্টি করে বংশবিস্তার করে এবং প্রজাতির অস্তিত্ব বজায় রাখে। জীবের বংশবিস্তার করাকে প্রজনন বলে।[]

### বিপাক

জীবকোষে যে অনবরত রাসায়নিক বিক্রিয়া ঘটেছে তাদের সমষ্টিগত ফলকে বিপাক বলে। যে বিপাক গঠনমূলক অর্থাৎ, যে ক্ষেত্রে জীবদেহের শুষ্ক ওজন বাড়ে তাকে উপচিতি বিপাক বলে।[] যেমন - সালোকসংশ্লেষ ও পুষ্টি। যে বিপাকের ফলে জীবদেহের শুষ্ক ওজন কমে তাকে অপচিতি বিপাক বলে।[] যেমন - শ্বসন ও রেচন। অপচিতি বিপাক বেশি হলে জীবদেহের বৃদ্ধি হয়।

### উদ্দীপনায় সাড়া দেওয়া

লজ্জাবতী গাছ
জীবমাত্র উত্তেজনায় সাড়া দেয়। জীবের উত্তেজনায় সাড়া দেওয়ার ধর্মকে উত্তেজিতা বলে।[]

### প্রোটোপ্লাজমীয় সংগঠন

কোষের অভ্যন্তরে অংশ অর্ধস্বচ্ছ আঠালো এবং জেলির ন্যায় অর্ধতরল,কলয়ডালধর্মী সজীব পদার্থকে প্রোটোপ্লাজম বলে।প্রোটোপ্লাজমই কোষের তথা দেহের সকল মৌলিক জৈবিক কার্যাদি সম্পন্ন করে থাকে।এ জন্যই প্রোটোপ্লাজমকে জীবনের ভিত্তি বলা হয়।এককোষী ও বহুকোষী সমস্ত জীবদেহই প্রোটোপ্লাজমীয় কোষ দিয়ে গঠিত। প্রোটোপ্লাজমকে প্রাণের ভৌত ভিত্তি বলে।[]

### বৃদ্ধি

খাদ্যগ্রহণ ও খাদ্যের আত্তীকরণের মাধ্যমে প্রোটোপ্লাজম সংশ্লেষিত হয়, ফলে জীব দেহের শুষ্ক ওজন বৃদ্ধি পাওয়াকে বৃদ্ধি বলা হয়।[]

তথ্যসূত্র
---------
**জীবন বীমা** এমন একটি চুক্তি যা একজন বীমা গ্রহীতা ও একটি বীমা প্রতিষ্ঠানের মধ্যে সম্পাদিত হয়; যেখানে বীমা প্রতিষ্ঠান এই মর্মে নিশ্চয়তা প্রদান করে যে বীমা গ্রহীতার মৃত্যু হলে একটি নির্দিষ্ট পরিমাণ অর্থ বীমা গ্রহীতার উত্তরাধিকারীকে প্রদান করবে। চুক্তির শর্তানুসারে কখনো কখনো মারাত্মক অসুস্থ হলেও বীমা গ্রহীতা অর্থ পেয়ে থাকে। বীমা গ্রহীতা সাধারণতঃ এককালীন বা নির্দিষ্ট সময়ান্তে বীমা কর্তৃপক্ষকে নির্দিষ্ট পরিমান অর্থ প্রদান করে থাকে।

বীমা গ্রহীতার সুবিধা হচ্ছে "মানসিক প্রশান্তি" লাভ; কারণ তিনি জানেন যে তার মৃত্যুর পর তার উত্তরাধিকারীরা অর্থ সমস্যায় পতিত হবে না।

এই পদ্ধতিটিতে অবসর গ্রহণের পর আর্থিক সুবিধা লাভের জন্যও ব্যবহার করা হয়, যদি বীমা গ্রহীতা সতর্কতার সাথে বীমা গ্রহণ করেন ও শর্তাবলীতে এরূপ উল্লেখ করেন।

জীবন বীমা একটি আইনগত চুক্তি এবং চুক্তির শর্ত বীমার আওতা দ্বারা সীমাবদ্ধ। এখানে বিশেষ শর্তাবলী লিখিত থাকে এবং তার দায় বীমা গ্রহীতার উপর বর্তায়; যেমনঃ আত্মহত্যা, যুদ্ধ প্রভৃতি কারণে মৃত্যু ঘটলে বীমা কর্তৃপক্ষের পক্ষ থেকে বীমা গ্রহীতার উত্তরাধিকারীকে কোনোরূপ অর্থ প্রদান করা হয় না।

জীবন-নির্ভর চুক্তি দুটি প্রধান ধারায় বিভক্ত:

* নিরাপত্তা পলিসি
* বিনিয়োগ পলিসি

তথ্যসূত্র
---------

বহিঃসংযোগ
---------


উইকিমিডিয়া কমন্সে **জীবন বীমা** সংক্রান্ত মিডিয়া রয়েছে।

* জীবন বীমা সম্পর্কে জানুন - বীমা তথ্য ইনিস্টিটিউটের জীবন বীমা শিখন কেন্দ্র
* প্রথম বিশ্ব যুদ্ধের সময় হতে যুক্তরাস্ট্রে জীবন বীমার ইতিহাস

| * দে
* স
বীমা |
| --- |
| বীমার ধরন | 

|  |  |
| --- | --- |
| স্বাস্থ্য | 
* দুর্ঘটনাজনিত মৃত্যু এবং অঙ্গহানি
* দ্বন্ত
* অক্ষমতা (স্থায়ী অক্ষমতা বীমা)
* আয় সুরক্ষা
* দীর্ঘমেয়াদী তত্ত্বাবধান
* জাতীয় স্বাস্থ্য
* পেমেন্ট সুরক্ষা

 |
| জীবন | 
* বন্ধকী জীবন
* মেয়াদী জীবন
* সর্বজনীন জীবন
* পরিবর্তনশীল সর্বজনীন জীবন
* পুরা জীবনের

 |
| ব্যবসায় | 
* বন্ড
* ব্যবসায় মালিক
* পরিচালক এবং কর্মকর্তাদের দায়বদ্ধতা
* সততা
* পেশাদারী দায়
* সুরক্ষা এবং ক্ষতিপূরণ
* ট্রেড ক্রেডিট
* ছাতা

 |
| আবাসন | 
* বিষয়বস্তু
* ভূমিকম্প
* বন্যা
* গৃহ
* জমিদার
* বন্ধকী
* সম্পত্তি
* ভাড়াটিয়াদের
* শিরোনাম

 |
| পরিবহন/যোগাযোগ | 
* বিমান চালনা
* কম্পিউটার
* পাবলিক মোটরগাড়ি
* নৌ
* স্যাটেলাইট
* জাহাজ
* ভ্রিম
* যানবাহন

 |
| অন্যান্য | 
* পুনর্বীমা
* দুর্ঘটনা
* অপরাধ
* শস্য
* বিবাহবিচ্ছেদ
* গোষ্ঠী
* দায়
* পোষা প্রাণী
* সন্ত্রাস
* মজুরি
* যুদ্ধ ঝুঁকি
* আবহাওয়া
* কর্মচারীদের ক্ষতিপূরণ
* তাকাফুল

 |

 |
| বীমা পলিসি এবং আইন | 
* বীমা পলিসি
* বীমা আইন

 |
| অন্যান্য | 
* বীমার ইতিহাস
* ইউনিটযুক্ত বীমা তহবিল

 |
| 
* **বিষয়শ্রেণী**
* **বিষয়ের তালিকা**

 |
**মার্কিন অ্যানিমেশনের স্বর্ণযুগ**, মার্কিন অ্যানিমেশনের ইতিহাসের এমন একটি সময় যা ১৯২৮ সালের সবাক কার্টুনের সাথে শুরু হয়ে ১৯৬০ দশকের শেষ দিকে ধীরে ধীরে শেষ হয়েছিল, যেখানে প্রেক্ষাগৃহ নির্ভর স্বল্পদৈর্ঘ্য অ্যানিমেশ, টেলিভিশন অ্যানিমেশন এর নতুন মাধ্যমের কাছে জনপ্রিয়তা হারাতে শুরু করে,হানা বারবেরা, ইউপি,জে ওয়ার্ড প্রোডাকশনস এবং ডিপাটি-ফ্রেলেং এর মতো সস্তা বাজেট ও সীমিত অ্যানিমেশন তৈরির সংস্থাগুলো।

ডিজনির "মিকি মাউস",  "মিনি মাউস;ডোনাল্ড ডাক, ডেইজি ডাক,গুফি এন্ড প্লুটো; ওয়ার্নার ব্রস, বাগ বানি, ড্যাফি ডাক, পোকি পিগ, টুইটি এন্ড সিলভেস্টার; এমজিএমের টম এন্ড জেরি এবং ড্রপি;ফ্লিশার স্টুডিওগুলির বেটি বুপ; ফেলিক্স দ্য ক্যাট; ওয়াল্টার ল্যান্টজের উডি উডপেকার; টেরিটুনের মাইটি মাউস; ইউপিএর মিঃ মাগু; এবং জে ওয়ার্ড প্রোডাকশনের রকি এন্ড বুলউইঙ্কল এর মতো অনেক জনপ্রিয় চরিত্র এই সময়ে উত্থান হয়েছে।

ভেন বুরেন রচিত  *দ্য গজ দ্য গোল্ডেন এগ* - এ ফ্যালিক্স দ্য ক্যাট
পূর্ণদৈর্ঘ্য এনিমেশন শুরু হয় এই সময়ে। উল্লেখযোগ্যভাবে ডিজনির "ওয়ার্ল্ড  ইরা"  চলচ্চিত্রের সাথে ১৯৩৭ সালে "স্নো হোয়াইট & সেভেন ডর্ফ" থেকে বিস্তৃত হতে থাকে  ১৯৬৭ সালের "দ্য জঙ্গল বুক" পর্যন্ত। এই সময়ে টেলিভিশনে এনিমেশন শুরু হয় ১৯৪৮সালে প্রথম এনিমেটেড সিরিজ "ক্রুসেডার র‍্যাবিট" সম্প্রচারের মাধ্যমে।

ওয়াল্ট ডিজনি প্রোডাকশন
-----------------------

### সূচনা

ওয়াল্ট ডিজনি সিদ্ধান্ত নেন সংবাদপত্র কার্টুনিস্ট হয়ে রাজনৈতিক ক্যারিক্যাচার ও কমিক্স স্ট্রিপ  আঁকবেন। তবে কেউই ডিজনিকে কাজে নিবেনা তাই তার বড়ভাই" পেজমেন-রুবিন"আর্ট স্টুডিওতে তাকে চাকরি দিয়েছিলেন।যেখানে তিনি খবরের কাগজ, ম্যাগাজিন, ও সিনেমা হলের জন্য বিজ্ঞাপন তৈরী করতেন। এখানে তিনি সহকার্টুনিস্ট ইউবি আইওয়ার্কস এর সাথে পরিচিত হোন,দুজনেই দ্রুত বন্ধু হয়ে গেল এবং ১৯২০ সালের জানুয়ারিতে যখন তাদের স্টুডিও এর সময় শেষ হয়ে গেল, তখন তারা একসাথে "আইওয়ার্কস ডিজনি কমার্শিয়াল আর্টিস্ট "নামে বিজ্ঞাপন এজেন্সি খোলার সিদ্ধান্ত নেয়। ব্যবসাটি মোটামুটিভাবে শুরু হলে,ওয়াল্ট তাদের ক্ষণস্থায়ী কোম্পানির জন্য টাকা বৃদ্ধি করতে সাময়িকভাবে"কানাস সিটি ফিল্ম এন্ড কো" তে যান এবং আইওয়ার্কস একা ব্যবসা চালাতে না পেরে শীঘ্রই ওয়াল্টকে অনুসরণ করেন। আর্টস" স্টুডিওতে চাকরি দেন।

আরো দেখুন
---------

* অ্যানিমেশনের ইতিহাস
* অ্যানিমেশন

তথ্যসূত্র
---------

1. ↑  Gabler, Neal, 2006, *Walt Disney: The Triumph of American Imagination*, pp. 42–44, Alfred A. Knopf, New York City
2. ↑  Gabler, Neal, 2006, *Walt Disney: The Triumph of American Imagination*, pp. 44–45, Alfred A. Knopf, New York City
3. ↑  Gabler, Neal, 2006, *Walt Disney: The Triumph of American Imagination*, p. 45, Alfred A. Knopf, New York City
4. ↑  Gabler, Neal, 2006, *Walt Disney: The Triumph of American Imagination*, p. 51, Alfred A. Knopf, New York City
নেভাদা (লাল রঙে হাইলাইট করা) মার্কিন যুক্তরাষ্ট্রের একমাত্র অঙ্গরাজ্য যেখানে পতিতাবৃত্তি বৈধ। উপরন্তু, এটি শুধুমাত্র রাজ্যের কিছু অংশে বৈধ।
ফেডারেল আইনের পরিবর্তে রাষ্ট্রীয় আইনের ফলে মার্কিন যুক্তরাষ্ট্রের বেশিরভাগ অংশে পতিতাবৃত্তি অবৈধ। তবে, নেভাদা রাজ্যের কিছু গ্রামীণ কাউন্টিতে এটি বৈধ। পতিতাবৃত্তি তা সত্ত্বেও দেশের অন্যত্র ঘটে।

দেশে পতিতাবৃত্তির নিয়ন্ত্রণ ফেডারেল সরকারের গণনাকৃত ক্ষমতার মধ্যে নেই। তাই মার্কিন যুক্তরাষ্ট্রের সংবিধানের দশম সংশোধনীর অধীনে বাণিজ্যিক যৌনতাকে অনুমতি দেওয়া, নিষেধ করা বা অন্যথায় নিয়ন্ত্রণ করা একচেটিয়াভাবে রাজ্যগুলির নিয়ন্ত্রনে, যদিও কংগ্রেস এটিকে মান আইনের মতো আইনের মাধ্যমে আন্তঃরাজ্য বাণিজ্যের অংশ হিসাবে নিয়ন্ত্রিত করতে পারে। বেশিরভাগ রাজ্যে, পতিতাবৃত্তিকে পাবলিক অর্ডার ক্রাইমের ক্যাটাগরিতে একটি অপকর্ম হিসেবে বিবেচনা করা হয় - অপরাধ যা একটি সম্প্রদায়ের শৃঙ্খলাকে ব্যাহত করে। পতিতাবৃত্তিকে এক সময় ভ্রমণ অপরাধ হিসেবে গণ্য করা হতো।

বর্তমানে, নেভাদা হল একমাত্র মার্কিন অঙ্গরাজ্য যা পতিতাবৃত্তির অনুমতি দেয় - নিয়ন্ত্রিত পতিতালয়ের আকারে - যার শর্তাদি *নেভাদা সংশোধিত সংবিধিতে* দেওয়া আছে৷ বর্তমানে মাত্র আটটি কাউন্টিতে সক্রিয় পতিতালয় রয়েছে। এই কাউন্টিগুলিতে সমস্ত ধরনের পতিতাবৃত্তি অবৈধ: ক্লার্ক (যাতে লাস ভেগাস–প্যারাডাইস মেট্রোপলিটান এলাকা রয়েছে), ওয়াশো (যেটিতে রেনো রয়েছে), কারসন সিটি, ডগলাস, ইউরেকা, লিঙ্কন এবং পার্শিং। অন্যান্য কাউন্টিগুলি তাত্ত্বিকভাবে পতিতালয় পতিতাবৃত্তির অনুমতি দেয়, কিন্তু এই তিনটি কাউন্টিতে বর্তমানে কোনো সক্রিয় পতিতালয় নেই। পথ পতিতাবৃত্তি, "প্যান্ডারিং" এবং একজন পতিতার আয় থেকে জীবনযাপন নেভাদা আইনের অধীনে বেআইনি, যেমনটি দেশের অন্যত্র।

ন্যাশনাল ইনস্টিটিউট অফ জাস্টিস অনুসারে, ২০০৮ সালে পরিচালিত একটি সমীক্ষায় অভিযোগ করা হয়েছে যে দেশের প্রায় ১৫-২০ শতাংশ পুরুষ বাণিজ্যিক যৌনতায় লিপ্ত হয়েছে। 

অন্যান্য দেশের মতো, মার্কিন যুক্তরাষ্ট্রে পতিতাবৃত্তিকে তিনটি বিস্তৃত বিভাগে বিভক্ত করা যেতে পারে: পথ পতিতাবৃত্তি, পতিতালয় পতিতাবৃত্তি এবং এসকোর্ট পতিতাবৃত্তি।

তথ্যসূত্র
---------

1. ↑  "Percentage of Men (by Country) Who Paid for Sex at Least Once: The Johns Chart"। *ProCon.org*। জুন ১, ২০১১। ফেব্রুয়ারি ১১, ২০২০ তারিখে মূল থেকে আর্কাইভ করা। সংগ্রহের তারিখ মার্চ ২৬, ২০২২।

বহিঃসংযোগ
---------

* উইকিমিডিয়া কমন্সে মার্কিন যুক্তরাষ্ট্রে পতিতাবৃত্তি সম্পর্কিত মিডিয়া দেখুন।
**দিব্যেন্দু বড়ুয়া (Dibyendu Barua)** (জন্ম: অক্টোবর ২৭, ১৯৬৬) ভারতের পশ্চিমবঙ্গের কলকাতার একজন দাবা গ্র্যান্ডমাস্টার। তিনি  বিশ্বনাথন আনন্দের পর দ্বিতীয় ভারতীয় গ্র্যান্ডমাস্টার এবং নিয়াজ মোরশেদ এর পরে দ্বিতীয় বাঙ্গালী গ্রান্ডমাস্টার। তাঁর অসাধারণ সাফল্যের জন্যে তাকে বাঙ্গালী দাবাড়ুদের মধ্যে অন্যতম সেরা বলা যেতে পারে। ১৯৭৮ সালে ১২ বছর বয়সে ভারতীয় জাতীয় চ্যাম্পিয়নশিপ দাবায় সর্বকনিষ্ঠ অংশগ্রহণকারী হিসবে অংশগ্রহণ করেন। ১৯৮২ সালে বড়ুয়া তৎকালীন বিশ্বের দুই নম্বর গ্র্যান্ডমাস্টার প্রয়াত ভিক্টর করশনয়কে লন্ডনে পরাজিত করেন। ১৯৮৩ সালে তিনি প্রথমবার জাতীয় চ্যাম্পিয়নশিপ জেতেন। বড়ুয়া ১৯৯১ সালে ফিদে দ্বারা গ্র্যান্ডমাস্টার খেতাবে ভুষিত হন। 
তিনি ১৯৮৩ সালে অর্জুন পুরস্কার পান।
৮ ফেব্রুয়ারি ২০১৫ সালে দিব্যেন্দু গ্রামের বাচ্চাদের দাবা শিক্ষার জন্য দক্ষিণ চব্বিশ পরগনার কাশীপুর গ্রামে প্রথম চেস হাবের উদ্বোধন করেন।

তথ্যসূত্র
---------

1. ↑
2. ↑
3. ↑

* Dibyendu বড়ুয়া প্রোফাইল. ক্রীড়া ভারতে. iloveindia.com .
* Dibyendu বড়ুয়া (2555) চেন্নাই ইন্টারেক্টিভ ব্যবসা সেবা (P) Ltd.

বহিঃসংযোগ
---------

* Dibyendu বড়ুয়া , প্লেয়ার প্রোফাইল এবং গেমস এ Chessgames.com
**মার্কিন নারী ভোটাধিকার সমিতি (আওসা)** হল একটি একক-ইস্যু জাতীয় সংস্থা যা ১৮৬৯ সালে মার্কিন যুক্তরাষ্ট্রে মহিলাদের ভোটাধিকারের জন্য কাজ করার জন্য গঠিত হয়েছিল। আওসা মার্কিন যুক্তরাষ্ট্রে মহিলাদের ভোটাধিকার প্রদান বা প্রসারিত করার জন্য আইন প্রণয়নের জন্য অঙ্গরাজ্য সরকারগুলিকে তদবির করেছিল। লুসি স্টোন, এর সবচেয়ে বিশিষ্ট নেতা ১৮৭০ সালে *ওমেন'স জার্নাল* নামে একটি সংবাদপত্র প্রকাশ শুরু করেছিলেন। এটিকে আওসা-এর কণ্ঠস্বর হিসাবে পরিকল্পনা করা হয়েছিল এবং শেষ পর্যন্ত এটি সামগ্রিকভাবে নারী আন্দোলনের কণ্ঠস্বর হয়ে ওঠে।

১৮৯০ সালে, আওসা একটি প্রতিদ্বন্দ্বী সংগঠন জাতীয় নারী ভোটাধিকার সমিতি (এনডব্লিউএসএ) এর সাথে একীভূত হয়। জাতীয় মার্কিন নারী ভোটাধিকার সমিতি নামে নতুন সংগঠনটির শুরুতে নেতৃত্বে ছিলেন সুসান বি. অ্যান্টনি এবং এলিজাবেথ ক্যাডি স্ট্যান্টন, যারা এনডব্লিউএসএ-এর নেতা ছিলেন।

উৎপত্তি
-------

গৃহযুদ্ধের পরে ১৮৬৬ সালে, বিলোপ ও ভোটাধিকার আন্দোলনের নেতারা জাতি বা লিঙ্গ নির্বিশেষে নাগরিকদের ভোট দেওয়ার অধিকারের পক্ষে সমর্থন করার জন্য আমেরিকান ইক্যুয়াল রাইটস অ্যাসোসিয়েশন (অ্যারা) প্রতিষ্ঠা করেন। গোষ্ঠীর সদস্যদের মধ্যে বিভাজন, যা শুরু থেকেই বিদ্যমান ছিল, মার্কিন যুক্তরাষ্ট্রের সংবিধানের দুটি সংশোধনী অনুমোদনের জন্য সংগ্রামের সময় স্পষ্ট হয়ে ওঠে। প্রস্তাবিত চতুর্দশ সংশোধনী যা জাতি, বর্ণ, ধর্ম, বা দাসত্বের পূর্ববর্তী শর্ত নির্বিশেষে সকল নাগরিকের জন্য আইনের সমান সুরক্ষার নিশ্চয়তা দেয় এবং প্রথমবারের জন্য সংবিধানে "পুরুষ" শব্দটি যুক্ত করে। প্রস্তাবিত পঞ্চদশ সংশোধনী আফ্রিকান মার্কিন পুরুষদের ভোটাধিকার প্রসারিত করেছিল, তবে মহিলাদের জন্য নয়। ১৮৬৯ সালের মে মাসে এর বিতর্কিত কনভেনশনের পরে অ্যারা কার্যকরভাবে বিলুপ্ত হয়ে যায়।

তথ্যসূত্র
---------

1. ↑  "American Woman Suffrage Association"। *Encyclopedia Britannica* (ইংরেজি ভাষায়)। সংগ্রহের তারিখ ১৩ নভেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "American Woman Suffrage Association"। *History of U.S. Woman's Suffrage*। সংগ্রহের তারিখ ১৩ নভেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
একই নামের অন্যান্য ব্যক্তির জন্য Mohammed IV (disambiguation) দেখুন।

**চতুর্থ মুহাম্মদ** (উসমানীয় তুর্কি: محمد رابع *মেহম‌েদ-ই-রা‌বি*; Modern Turkish: *IV. Mehmet*; যিনি পরিচিত **Avcı Mehmet** বা **শিকারী মুহাম্মদ** নামে; ২ জানুয়ারি ১৬৪১ - ৬ জানুয়ারি ১৬৯৩) ছিলেন উসমানীয় সাম্রাজ্য সুলতান। একটি অভ্যুত্থানে তাঁর পিতাকে সিংহাসনচ্যুত করার পর মাত্র 7 বছর বয়সে তাঁকে সিংহাসনে বসানো হয়। চতুর্থ মুহাম্মদ ছিলেন দ্বিতীয় সর্বোচ্চ শাসনকালকারী উসমানীয় সুলতান (৩৯-৪০ বছর)। উল্লেখ্য যে, সর্বোচ্চ শাসনকালকারী উসমানীয় সুলতান হলেন প্রথম সুলাইমান (৪৬ বছর)। অল্পবয়স থেকেই শিকারে তাঁর অসীম আগ্রহ গড়ে উঠে এবং এই কারণে তাঁকে *avcı* (শিকারী) নামে অবিহিত করা হয়।  
যেখামে চতুর্থ মুহাম্মদের শাসনামলের প্রথম ও শেষ বছর উসমানীয় সাম্রাজ্যের সামরিক পরাজয় ও অভ্যন্তরীণ রাজনৈতিক অস্থিরতার জন্য কুখ্যাত, মধ্যবর্তী সময়ে বিখ্যাত কোপরুলু উজিরদের হাত ধরে উসমানীয়রা হৃত গৌরব পুনরুদ্ধার করেছিল। ইতিহাসে এই সময়টা কোপরুলু যুগ নামে পরিচিত। মুহাম্মদ খুব ধার্মিক শাসক ছিলেন এবং একইসাথে দীর্ঘ শাসনামলে অনেকগুলো সামরিক বিজয়ের কারণে তাঁকে গাজী বলা হয়ে থাকে। 

১৬৮৩ সালে উসমানীয় সাম্রাজ্যের সর্বোচ্চ ভৌগোলিক বিস্তৃতি, যেটা চতুর্থ মুহাম্মদের শাসনকালে হয়

রাজত্বকালের উল্লেখযোগ্য ঘটনাপ্রবাহ
----------------------------------

চতুর্থ মুহাম্মদের শাসনের প্রথম পর্যায় কুখ্যাত নারীদের সালতানাত এর সমাপ্তি ও মহান কোপরুলু যুগ এর সূচনা প্রত্যক্ষ করে। কোপরুলু পরিবারের ধারাবাহিক উজিরে আজমরা কার্যকরভাবে সাম্রাজ্যের নিয়ন্ত্রণ বজায় রাখেন। কোপরুলু উজিরদের সময় সাম্রাজ্য নতুন সামরিক সাফল্য প্রত্যক্ষ করে। এসময় ট্রান্সিলভানিয়ায় কর্তৃত্ব পুনপ্রতিষ্ঠা করা হয়, ১৬৬৯ সালে ক্রিট জয় সম্পন্ন হয় এবং দক্ষিণ ইউক্রেনে সীমানা বিস্তার করা হয়।

১৬৫৪ খ্রিষ্টাব্দের মানচিত্র।
দ্বিতীয় ভিয়েনা অবরোধ, ১৬৮৩ খ্রিষ্টাব্দ
উজিরে আজম কারা মোস্তফা পাশা ১৬৮৩ সালে দ্বিতীয়বার ভিয়েনা অবরোধ করতে গেলে এই যুগের সাফল্য বাধাপ্রাপ্ত হয়। তাদের মিত্র হাবসবার্গ, জার্মান ও পোলিশরা উসমানীয়দের হটিয়ে দেয়। হলি লীগের মৈত্রী ভিয়েনার পরাজয়ের সুবিধা আদায় করে নেয় এবং কার্লোউইতজের চুক্তি স্বাক্ষর হয়। উসমানীয়রা বেশ কিছু এলাকার নিয়ন্ত্রণ হস্তান্তর করে।

তাঁর অধীনেই উসমানীয় সাম্রাজ্য ইউরোপে ভৌগোলিক বিস্তৃতির শীর্ষে পৌঁছায়। ১৬৮৩ সালে ভারনার যুদ্ধের পর ইউরোপে উসমানীয় সম্প্রসারণ সমাপ্ত হয়।

ক্ষমতাচ্যুতি ও মৃত্যু
---------------------

ইতিহাসে *Great Turkish War* বা *War of the Holy League* নামে পরিচিত ইউরোপে খ্রিস্টান সম্মিলিত বাহিনীর সাথে উসমানীয়দের চলমান যুদ্ধে ক্রমাগত ব্যর্থতার জন্য ১৬৮৭ সালে সৈন্যদের বিদ্রোহে (মূলত জেনিসারি বাহিনী দ্বারা সংঘটিত) তিনি ক্ষমতাচ্যুত হন। এরপর তিনি এদির্নে অবসর জীবনযাপনের জন্য চলে যান এবং ১৬৯৩ সালে সেখানেই স্বাভাবিকভাবে মৃত্যুবরণ করেন।

তথ্যসূত্র
---------

1. 1 2 3  Börekçi, Günhan (২০০৯)। "Mehmed IV"। Ágoston, Gábor; Bruce Masters। *Encyclopedia of the Ottoman Empire*। পৃষ্ঠা 370-1।
2. ↑  Baer, Marc David (২০০৮)। *Honored by the Glory of Islam: Conversion and Conquest in Ottoman Europe*। Oxford University Press। পৃষ্ঠা 165। আইএসবিএন 978-0-19-979783-7।
**মুহাম্মদ ইবনে ওয়াসি আল-আজদী** (মৃত্যু আনুঃ ৭৪৪ বা ৭৫১) ছিলেন একজন তাবিয়ী হাদীস বিষয়ে ইসলামী পন্ডিত, বিচারক এবং সৈনিক এবং তিনি তাঁর তপস্যার (*জুহদ*) জন্য বিখ্যাত ছিলেন। তাঁর বক্তব্য, 'আমি আল্লাহকে না দেখে কিছু দেখিনি' যা পরবর্তী সুফিদের দ্বারা অনেক চর্চিত হয়েছে। উমাইয়াদের ট্রান্সঅক্সিয়ানা বিজয়ের সময় তিনি কুতাইবা ইবনে মুসলিমের (মৃত্যু ৭১৫) অধীনে যুদ্ধ করেন এবং পরে একজন বিচারক হন। 

এমন একটি গল্প প্রচলিত রয়েছে যেখানে বলা হয়েছে যে একজন মুসলিম স্বপ্নে মালিক বিন দীনার এবং ইবনে ওয়াসিকে জান্নাতে নিয়ে যাওয়া দেখেন এবং লক্ষ্য করেন যে মালিককে আরও সম্মানিত করা হয়েছে এবং প্রথমে প্রবেশের অনুমতি দেওয়া হয়েছে। যখন তিনি জিজ্ঞাসা করলেন, তিনি মনে করেন যে ইবনে ওয়াসি আরও মহীয়ান, তাকে বলা হয় যে এটি সত্য, "কিন্তু মোহাম্মদ ইবনে ওয়াসির দুটি শার্ট ছিল এবং মালিকের কাছে ছিল মাত্র একটি। এই কারণেই মালিককে পছন্দ করা হয়।"

ইবন ওয়াসী'র সম্পর্কে বা সম্বন্ধিত উক্তি
----------------------------------------

কুতাইবা ইবনে মুসলিম তার সম্পর্কে বলেন, "যুদ্ধে আকাশের দিকে মুহাম্মাদ ইবনে ওয়াসির আঙুল নির্দেশ করা আমার কাছে এক লক্ষ বিখ্যাত তরবারি এবং শক্তিশালী যুবকদের চেয়েও প্রিয়।"

মন্তব্য
-------

1. ↑  Nicholson, Reynold A. "The Mystics of Islam", 1914. p. 26
2. ↑  Hujwiri, 91-2; Abu Nu`aym, II. 345-57; Ghaya, II. 274; Mashahir, 151
**দক্ষিণাচার** একটি তান্ত্রিক আচারবিশেষ। দক্ষিণাচারে নাস্তিক্যবাদী আচার-অনুষ্ঠানগুলিকে অস্বীকার করা হয়। এই আচারের বিপরীতে হিন্দুধর্মের সাধারণ সামাজিক রীতিবিরুদ্ধ তান্ত্রিক আচারটি বামাচার নামে পরিচিত।

সংস্কৃত *দক্ষিণ* শব্দের আক্ষরিক অর্থ "ডান"। সংস্কৃত *আচার* শব্দটির ব্যাখ্যা করতে গিয়ে এন. এন. ভট্টাচার্য লিখেছেন,

> 
> *আধ্যাত্মিক প্রাপ্তি সামর্থ্য ভেদে এক এক জনের এক এক রকম হয়... "আচার" সাধারণত সাত প্রকার - বেদ, বৈষ্ণব, শৈব, দক্ষিণ, বাম, সিদ্ধান্ত ও কৌল। এই সাতটি আচার মূলত দক্ষিণ ও বাম - এই দু'টি প্রধান বিভাগের অন্তর্গত। আচারগুলির প্রকৃতি ও বর্গীকরণ নিয়ে নানা ব্যাখ্যা প্রচলিত আছে।*
> 
> 
> 

তন্ত্রশাস্ত্র *ব্রহ্মযামল* অনুযায়ী, তন্ত্রাচারের তিনটি প্রধান ধারা রয়েছে। যথা, দক্ষিণাচার, বামাচার ও মধ্যমাচার। এই তিনটি আচার তিন গুণের বৈশিষ্ট্য। দক্ষিণাচার সত্ত্বগুণ, বামাচার রজঃগুণ ও মধ্যমাচার তমোগুণের সঙ্গে সম্পর্কিত। তিনটি ধারার ধর্মাচারণের পদ্ধতি ভিন্ন ভিন্ন। হিন্দুধর্মের মূলধারার সন্ন্যাসধর্ম ও ধ্যানপ্রক্রিয়া দক্ষিণাচারের অঙ্গ।

আরও দেখুন
---------

* তন্ত্র

পাদটীকা
-------

1. ↑  Macdonell, A. A. (1996) p. 115.
2. ↑  Bhattacharyya (1999) pp. 368-69.
3. ↑  Bagchi, P. C. "Evolution of the Tantras" in: Prabhananda (2000) pp. 13-14.

তথ্যসূত্র
---------

* Bhattacharya, N. N. *History of the Tantric Religion*. Second Revised Edition. Manohar Publications, Delhi, 1999. আইএসবিএন ৮১-৭৩০৪-০২৫-৭
* Macdonell, Arthur Anthony. *A Practical Sanskrit Dictionary*. Munshiram Monoharlal Publishers. 1996 Edition. আইএসবিএন ৮১-২১৫-০৭১৫-৪